text: Beboer går amok på asylcenter
  07 juli 2016 kl. 05.59
  En irakisk mand smadrede natten til torsdag flere ting. Herefter gik han til angreb på andre beboere, der ville hjælpe ham.
  Syd- og Sønderjyllands Politi fik kort efter midnat anmeldelse om, at en 29-årig irakisk mand var gået amok på asylcenteret i Uge.
  - Han knuste ruder og smadrede et tv. Han forsøgte også at begå skade på sig selv med glasskår, oplyser vagtchef ved Syd- og Sønderjyllands Politi, Erik Lindholdt, til TV SYD.
  Manden havde formentlig fået for meget at drikke. Derfor forsøgte flere andre beboere at fastholde ham, så han ikke forvoldte yderligere skade på sig selv eller andre.
  - De ville hjælpe ham. I stedet begik han vold mod flere af de andre beboere. Utak er verdens løn, slutter vagtchefen.
  Den irakiske mand blev anholdt og skal nu vurderes af politiet i forhold til en eventuel fremstilling.
  